test miktub f' Malta . naqra skadut issa imma xorta jfuħ . Qieghed Malta bħalissa u ridt inizjalment nikteb xi ħaġa għax kont sorpriz kif , & qegħdin pjuttost kwieti dwar l- affari . Malta qiegħed nieħu ħafna pjaċir u nhobbu l- post . Jekk qed tistennew balla kattiverji jew lista ta' l- affarijiet li qed idejquni - biss ejja nkunu ċari ; jien ġejt b' aspettattivi tant baxxi li anke l- Botswana seta' jilħaqhom . Li tlaqt minn Malta immaturatni . Inhossni iktar komdu miegħi nnifsi u ma' min jien , sirt socjevoli ħafna ( kważi estrovert x' ħin jidħol il- vino ) , sirt iktar kalm . Malta kienet dejjem dik it- tfajla li twikkejt biha u ma stajt neħles minnha b' xejn li kellha xebgħa karaterristici irritanti u antipatiċi . Wara li tinfirdu biz- żmien tgħaddi f' diversi stadji : l- ewwel hi ma tkunx trid tara dik il- persuna b' nemes ( iva , iva issa nibqgħu ħbieb . . . ) , wara tipprova tevita jekk jista' jkun u tkompli hekk sakemm jekk taraha fuq in- naħa l- oħra tat- triq taqsam biex tkellimha u tibda tirrakuntalek u terġa' tara l- karatteristiċi negattivi ħerġin - biss din id- darba mhux qed jiffrustrawk , jirrabjawk u jirritawk imma qed titbissem u kważi tiggustahom - kemm hi ħelwa Malta , tant iffakkjata , tant imhawda u kemm saret iktar straight u intolleranti ( u hxienet ! ) . Kuntent li m' għandix għalfejn noħroġ jew nghix magħha imma kafe għand Cordina nieħdu magħha . Fi kliem ieħor sirt tant Belġjan li rnexxieli nsir Malti . Hassejtni tajjeb ħafna waqt il- party li ġie organizzat mill- eċċellenza skapiljata tiegħu is- Sur ( fejn kien hemm ġabra ta' nies li jdoqqu f' gruppi , jintefgħu fuq il- ta' u eks- tennisti mil- U . Insomma , le , tennisti forsi le ) li ġie organizzat fil- Hunters Palace ( blokk tal- marija madonna appostolika - sofistikat . . . lanqas tiftaħ il- grada m' hemm għalfejn għax awtomatika u l- parapett ma jispiċċa qatt - tisthajlek qiegħed ! ) . Kont tajjeb ħafna kull fejn kont u ma' kull min iltqajt in ġenerali waqt is- soggorn tiegħi f' Malta . Ħadd ma pprova jissindika jew ixewwex jew b' xi mod ieħor idejjaqli l- bajd . Kulhadd kien dispost jiltaqa' miegħi . Nibghat SMS hekk forsi dak li jkun irid jiltaqa' u nirċievi telefonata li disposti li jitilqu kollox u anke siegħa oħra jiltaqgħu miegħi . Hawwadtni Malta tiegħi . L- ewwel taghtini bis- sieq u tghajjarni u f' mumenti oħra tghamilli xi rigal mhux mistenni bħal dan . . . Mort il- purċissjoni ta' kristu rxoxxt f' Ħal Qormi u wara kien hemm ikla għand mal- kunjata eċċ , eċċ , eċċ . Tajjeb kien , biss minħabba l- kostumi u x' naf jien kien naqra stil Disneyland kieku din kienet ipprogettata minn Gawdenz li kien ibigħ il- ħalib tal- mogħża wara l- knisja ta' San Bastjan . U hawn jien id- dar . . . attakat min ħoss li niftakar sew meta kont nghix mal- ġenituri : żewġ TVs full - on ( vera qed javvicinaw il- pensjoni x- xjuħ imma donnhom għandhom predilenza biex isiru xjuħ li joqoghdu jgħidu " eh hi x' ghedt " wara kull ħaġa li tgħid . Kif tikkompeti ma' leħen Becky jew Karl Stagno - Navarro meta dawn ikunu qed ihangru b' volum ta' 3000 decibels ? ) u nkompli nirrealiza li Malta mhux post taz- żobb biex tgħix - biss jaf ikun estremament boring . U iva żgur ser jaqbeż xi ħadd u juruni kif u għaliex mhux boring imma skuzawni ma nistax naghtikom raġun - f' żgur hemm iktar x' tagħmel , iktar fejn tmur , nies ma' min tintegra ( ma nhossnix komdu fl- irħula jien ) barra minn hekk hemm feeling ta' konvivjalita' li qatt ma tonqos mir- rispett u ma tirfisx fejn m' għandhiex tirfes u hemm ħafna elementi prattiċi ( ex , , ) li wieħed irid iqis ukoll . Biex tkun kuntent f' Malta inħoss li ma tistax " tintegra " daqstant faċilment ma' l- elementi kollha ta' madwarek imma trid tibni niċċa għalik ( arti , films , mużika , kitba , ħsieb , eċċ ) , tidhol fiha u ma toħroġ kważi qatt ħlief biex iġġib ispirazzjoni jew " għodda " sabiex tkompli taħdem fuq li kont qed tagħmel fin- niċċa . M' inix komdu nghix f' niċċa jew illuzjoni kostanti għalissa . Trid titfa' rasek taħt ir- ramel jew iddaħħal subghajk f' widnejk u tghajjat " tajjeb ! tajjeb ! tajjeb ! tajjeb ! " f' intervalli regolari u tibblokka r- realtajiet negattivi kollha minn ħajtek . Haga li tirrikjedi sforz mentali u spiritwali enormi - sforz li , onestament , tista' tuża għal xi ħaġa ferm iktar kostruttiva minn hekk . ġejt " ispirat " mit- TV f' Malta . Waqt li kien hemm stazzjonijiet li xtaqt inkebbibhom u nohodhom id- dar miegħi u nagħmlilhom bejta żgħira għalihom tant inhobbhom ( notevolment . Anzi . . . biss ) kien hemm orajn li tawni spunt biex nagħmel hajku dwarhom . Essenzjalment ma zammejtx mal- format tal- hajku klassiku u għalkemm forsi mhux eżattament il- mijter u d- daqqa eżatta ta' nghidilkhom li veru ma kkonformajtx u veru m' għandix il- bravura ta' kwart ta' beżqa tas- Sensei Nagata imma : għax hemm oħrajn minfloki x' taqra żewġ stazzjonijiet dwar Alla jippriedkaw minn Tennessee għal Mary fil- Qrendi telebejgh , għajjat , imġienen kieku l- pixels sfukati u l- flus jintnu ikollhom riħa ta' Smash dipartiment tal- gvern ta' l- informazzjoni uffiċjali , ta' l- awdjoviżiv uffiċjali hadulhom in- nescafe u l- paga ta' bejgħ u programmi politiċi , nixtieq li fuqhom Xejn diċenti , qalleb Biss qabel tqalleb ftakar fl- infanzja bil- moħbi kien artist serju iżda llum fuq il- Monti jinbiegħ Canale 5 hemm Costanzo l- oħxon tajjeb iżda meta ser jirtira Tafu li t- tant maħbubin AirMalta waqfu jsqassmu l- gazzetti fuq l- ajruplan ? Cost cutting exercise jgħidu ir- rappreżentanti tal- linja ta' l- ajru . Porkerija u hnizrija denja tal- Jolly Bacon tal- Mosta ngħid jien . Tajba din ; biex niġi Malta jien inħallas daqs kemm ħallset ħabiba tiegħi biex marret Toronto minn Brussel u huma jneħħuli l- gost li naqra l- Malta Today ( " Malta taz- żobb u kull ma hawn fiha taz- żobb " ) , it- Times ( " esteemed reader our English has not evolved from Strickland ' s era and our articles are as interesting as watching a tabby piss . We apologise for this inconvenience " ) , L- Indipendent ( " uhhhh . . . " ) u jekk trid turi lill- Ewrokrati Maltin fuq l- ajruplan miegħek x' int itlob għan- Nazzjon jew l- Orrizont . Cost cutting orrajt imma xorta hemm wisq staff fuq l- ajruplan . . . purser , li tqassam id- drinks u l- ikel u 4 oħra li ma kontx naf x' kienu qed jghamlu imma mil- movimenti tagħhom nassumi li almenu tnejn minnhom huma plejer taċ- cess u għalliema tal- volleyball . Gazzetta tiswa 20 c jew inqas - jien ħallast kważi 300 Ewro għal biljett . Kemm il- Qaddisa Marija ta' Katalunja intom qammiela ? Qieghed Malta bħalissa u daqt ser nikteb kelmtejn dwar il- post u x' qed inħoss hawn - min qiegħed jistenna post mimlija ħdura u tgergir ser ikun dizappuntat . . . malta jumejn oħra ġebel u trab , sinjali tat- traffiku bl- Ingliż , persuni li naf u oħrajn li ma tantx naf , il- 71 tohodni Birkirkara għand ommi u missieri mhux , it- timpana tal- maxims ( kif ukoll l- insinja safra u sewda ta' dan l- istess ħanut ) , il- flats tal- gvern li qed jinbnew iktar 'il fuq mid- dar tal- ġenituri tiegħi , il- gazzetti bl- Ingliż miktuba fi stil Ingliż tal- 50 / 60 ijiet u b' tipa tat- 80 ijiet , irrid nipprova nidher ftit tough meta nagħti l- flus lix- xufiera tal- linja u ma ndoqqx il- qanpiena minn wisq qabel , id- dar tiegħi l- belt , il- ħbieb , ser norqod għand il- ġenituri ( is- sodda iebsa ) . barra minn hekk ser nipprova nieħu pjaċir , ser nimxi passiġġati twal mal- breakwater tal- Belt , imma ma jirnexxilix ma nkunx stressjat . . . . . u għalfejn sejjer eżattament ? Il- blogs ( jew " bloggs " ) Maltin qegħdin dejjem jiżdiedu qishom fniek fil- kwartier tad- dwal ħomor f' Amsterdam . U billi qegħdin fi żmien l- għid u fniek u x' naf jien grazzi għal kull min qal affarijiet sbieħ fuq il- blog tiegħi ( partikolarment ) u bħala speċi ta' ringrazzjament naqra tal- qamel qiegħed nippublika l- feed tiegħi . Tistghu ( jekk tridu ) taqbdu din il- feed u tippublikawha lock , stock and barrel fis- sezzjoni tal- links fuq il- blog tagħkom , jew teditjawha , eċċ . Jekk hemm xi blogs tajbin ta' min izidhom ghiduli bihom . . . Qabel ma nibdew nghidilkom li jien konxju ħafna tal- problemi li qegħdin ibatu t- Tibetani grazzi għall- umanità liema bħala taċ- Ċiniżi , jiġifieri bil- qalb nonfoq il- flus hawn . Barra minn hekk jien l- ikel Tibetan hu l- ikel etniku favorit tiegħi ( mort iktar minn ristorant wieħed Tibetan u qatt ma ħriġt deluz ) . Bhala ikel speċi ta' taħlita ta' ikel Ċiniż u ikel Indo - Pakistani . U tajjeb daqs kemm jinstema' li hu infatti . Question Form ma teżistix bit- Tibetan ? Kull darba li nsaqsi xi ħaġa lill- wejter ( u li bi sfortuna kbira kellu livell ta' Franċiż li donnu wasal minn Lhasa siegħa u nofs ilu ) hu jieħu l- ordni . . . le le . . . mistoqsija Chali kienet dik ta . Ghandhom kitba sabiħa ħafna . . . qisu stil Indjan imma iktar ippuntati Porzjon għal persuna waħda hu biżżejjed biex tissodisfa skorpacjata ta' Obelix u 746 mill- ħbieb tal- qalb tiegħu . Kif il- madonna huma daqshekk żgħar dawn in- nies ! X' jagħmlu bih l- ikel li jieklu ? Wara stennija ta' 4 minuti għall- kannoli ta' l- irkotta friski ( x' ċuċ hu Rubino ! ) , zeppoli , pizza tal- patata u l- brunġiel , arancini u delizji varji ( fosthom pastizzi " tal- ħelu " bl- icing sugar biex tgħaxxaq ) issiru tafuh daqs in- nannu ta' Totò Riina tinkwetawx . donnok qatt ma smajt Ghaziza Witte Vrouw , fil- barakka tiegħek magħmula mit- 2 ply bil- varjeta f' din il- kapanna nithenna biss ġieli ittini problema ta' lingwa madonna m' hix ħafifa l- idjoma Fjamminga ! ( PS Qed taqbiżli mal- blogspot . Qatt ma kelli daqshekk problemi ta' HTML mal- ) Kont qiegħed naqra ta' - ktieb makabru , tad- daħq u oriġinali mimli cinicizmu negattiv Ingliż u aċidità komika - u b' nuqqas ftit irritanti ( imma li togħġobni xorta waħda ) ta' struttura konkreta . Insomma jien nibda ħafna kotba f' daqqa u min hu l- aħjar eventwalment nispiccah . Min hu tal- qamel niddejjaq fin- nofs u jispacca jdur mad- dar qishu ruħ fil- purgatorju . Dan il- ktieb għandu qoxra tal- famuża tas- Sur . Damien tagħna għandu xoww il- , gallery li ma togħġobni xejn f' New York . Il- Gagosian u l- galleries tal- pezza tiegħu ma joghgbunix għax huma post ta' kummerċ biss mhux kummerċ u arti . Jien wisq attratt lejn postijiet żgħar u artist - run spaces . Hirst kien qiegħed jikkummenta fuq l- affarijiet li għamel ( m' għadux qiegħed izabbab bil- formaldehyde u jissega l- animali imma qiegħed jieħu cuttings mill- gazzetti u jqabbad l- istudenti ipittru dak li jsib ) u jiftaħar kif ma jagħmel bazikament xejn u hemm skoprejt li : Damien Hirst mhux antipatku daqs kemm kont naħsbu Il- ġibda ta' Damien Hirst hi mhux tant l- arti jew il- mod kandidu ta' kif jitkellem dwar il- fatt li ma jagħmel xejn għal miljuni ta' Sterlini , u x- xokk mhux l- annimali ssegati , imma li jirnexxielu jqajjem dibattitu ( minn fejn jibda l- arist u fejn jibdew l- assistenti , il- flus u l- arti mutwali ) fuq affarijiet li smajna qabel imma b' ċerti differenzi u li l- arti tiegħu m' għandha assolutament xejn x' taqsam ma' l- arti imma l- flus biss - il- missjoni tiegħu hu li jkun " the world ' s most expensive living artist " mhux " . . . best . . . " . L- arti lanqas hi afterthought , u f' dan iz- żmien ta' reality show wara l- ieħor u nies li huma famous for being famous l- arti ta' Hirst hija biċċa arti koncettwali brillanti / disgustanti . Il- flus u l- kult tal- personalità . Affarijiet li l- Ingilterra taf u tħobb . Gurnata nkredibbli llum . Sa ftit żmien ilu kien hawn is- silġ / borra / ? hawn . Gurnata li ħlief pjaċir li tkun ħaj u positività ma ttikx . Gurnata biex tiftakar kemm hi sabiħa u hajja l- belt tagħna . U fuq nota daqshekk " " ejja nagħtu ftit ta' storja dwar il- bini li ġej u li sejjer u r- relazzjoni tagħna il- Bruxellois ( għax jekk irrid nagħżel bejn in- nondescript term expat u Bruxellois nagħżel li niddefinixxi ruħi bħala Bruxellois ) ma' l- istrutturi tal- konkrit ta' madwarna . fejn noqgħod kien hawn wieħed oħxon b' ħarsa ta' salesman korott , jaqra id- u jpejjep fil- gallarija li m' għadux joqgħod hawn . Id- dar għal bejh . Jekk hemm xi tfajla grazzjuża ta' madwar 22 sena ( kif jgħid il- famuż tejp ta' " Dun Victor Grech " ) li għanda averzjoni lejn il- ħwejjeġ u fobia mill- purtieri din gentilment mitluba iċċempel lin- Notaire LeMaire fuq 02 / 512.23 . Fadal 10 ijiem biex immur malta . Ili nieqes kważi sena imma mhux qiegħed nistenna xi ħafna tibdil għax m' inix daqshekk fidil . Lanqas jien ma kont naf bih imma niftakar li kien biddel il- mod ta' kif inħares lejn FM Bronja . Ghalija FM Bronja kien id- dominju ta' pensjonanti jisimhom Hubert u Stanley ( jew ismijiet oħrajn li ġew ma' l- ewwel miġja ta' l- Ark Royal ) f' San Ġiljan li ma kellhom xejn aħjar x' jagħmlu . Dak iz- żmien kieku smajt li il ministro con le bretelle iddeċieda li jagħlqu kont ninkwieta daqs kemm kont ninkwieta meta kont żgħir kieku għalqu il- mużew ta' ħdejja . Kien magħruf li FM Bronja ma kienx idoqq diski bil- bajd . Imma dak inhar kellu iktar bajd mill- froġa li jagħmlu kull sena qabel is- sajf fi Spanja . Kien ċertu DJ jismu Silvio Camilleri li ddecieda li fl- 10 ta' filgħodu meta dawk ix- xjuħ li qatgħu qalbhom li jqumu fil- 5 ikunu qegħdin jilbsu d- dentatura u jagħmlu lista tal- komplennts għal dak il- jum dan l- imbierek idoqqilhom naqra , , u nies oħra . Klikk klikk id- dentatura bir- rabja u persuna oħra fuq il- lista ta' komplennts . Fost dawn kien hemm tip jismu . . . mhux biss il- kunjom intrigani imma l- fatt li fiz- żmien meta kont qiegħed inkisser il- playpen u l- interess tiegħi fiz- żejża kien qiegħed imajna u dak fil- bottle jiżdied ( l- ewwel pass lejn l- indipendenza ? ) dan kien qiegħed New York jipprovdi storja kulturali għall- mużika ta' pajjiżu . 1978 u s- sur Buttigieg kien diga qiegħed jagħmel ħafna storbju bizzarr fuq il- keyboards ( li dak iz- żmien kienu għaljin u rari daqs tank tal- gass illum f' Malta ) . Hemm xi kopja tal- mużika tiegħu f' xi arkivju ? Ovvja li le . Il- mużika kienet ispirata minn Klaus Schulze u kunċetti ftit wisq New Agey għalija imma x' ala ghajni ? Fl- aħħar sibt tip li kien verament eroj lokali għalija . Xi ħadd li jekk mhux fuq l- istess wavelength almenu kien fuq l- istess sintonija . Kiteb ukoll xi kotba dan . . . fosthom Ir- Rubaiyat bil- Malti . Ghalhekk qiegħed naħdem fuq arkivju ta' mużika esperimentali jew b' xi mod differenti - żgur li hemm mużika tajba li saret qabel . Biss kull ġenerazzjoni ma tafx bl- isforzi li saru qabel allura terġa' tirrepeti dawn l- isforzi . Ejja ngħidu li kull daqqa ta' kultura , kull biċċa arti , mużika jew sforz li jmur 'l hinn min- normal huwa dent fuq pjanċa . U ejja , biex nagħmlu blanket statement ngħidu li din il- pjanċa hi l- ispirtu kollettiv Malti - in- negattiv : il- biża tal- bidla , in- negattività , il- kattiverja , l- ippremjar ta' standard of living għoli kontra quality of life għolja ( ejja tkunux pedantici . . . ghedtilkhom li blanket statement ) u kull ġenerazzjoni tagħmel ħafna dents żgħar . Din il- ġenerazzjoni tixba ma tasal imkien u titlaq minn Malta jew inkella tiżżewweġ , tirriproduci , tagħmel it- tfal u tifartas . U taqta' qalbha . . u b' hekk titfacca pjanċa ġdida ta' medjokrita kbira daqs bonnet ta' ( imma minflok ajkla fuq il- bonnet hemm wiċċ id- Dulli biex tfakrek kontra x' medjokrita qiegħed tiggieled ) , u l- ġenerazzjoni tagħmel xi dents u tisparixxi . Jien wieħed minn dawk li xbajt u tlaqt . Allura l- minimu li nista' nagħmel hu li nibda xi tip ta' arkivju fuq . Kull min tafu li kien qiegħed izabbab bil- keyboards u mużika elettronika jew out - rock jew inkella li kien jaħseb li hu xi membru tal- fis- 60 / 70 ijiet jew gruppi ta' llum qegħdin jagħmlu mużika tal- moħħ u tal- qalb u mhux tal- widna ghijdulu jibghatli CD - R . Ha naraw x' jiġri jekk tispara xebgħa pelletts antiki fuq bonnet ta' Trans Am ġdida . . . . ( PS Id- Dulli tifel sew ta . . . ) klikkjaw u qraw